BROJ: I-18-15052018

Labin, 15. svibnja 2018.

 Na temelju članka 37. uredbe (EU) 2016/679 Europskog parlamenta i Vijeća od 27.travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (u daljnjem tekstu: Opća uredba o zaštiti podataka), Direktor IRENA-e – Istarske Regionalne Energetske Agencije d.o.o., dana 15. svibnja 2018. donosi

**ODLUKU**

**o imenovanju službenice za zaštitu podataka**

1. Doris Pajković, viša stručna suradnica (radno mjesto), imenuje se službenicom za zaštitu osobnih podataka.

Kontakt podaci službenika za zaštitu podataka:

Ime i prezime: Doris Pajković

Adresa i mjesto rada: Rudarska 1, 52220 Labin

Službeni telefon: 052 351 552

E-pretinac: zastita.podataka@irena-istra.hr.

1. Imenovana osoba iz točke I. ove Odluke obavezna je:

- voditi brigu o zakonitosti obrade osobnih podataka sukladno Općoj uredbi o zaštiti podataka i Zakonu o provedbi Opće uredbe o zaštiti podataka (Narodne novine br. 42/2018), te ostalih propisa koji uređuju pitanja obrade osobnih podataka,

- upozoravati voditelja obrade na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka,

- upoznati sve osobe zaposlene na obradi osobnih podataka o njihovim zakonskim obvezama u svrhu zaštite osobnih podataka,

- brinuti o izvršenju obveza voditelja obrade sukladno Općoj uredbi o zaštiti podataka i Zakonu o provedbi Opće uredbe o zaštiti podataka,

- surađivati s Agencijom za zaštitu osobnih podataka u vezi sa provedbom nadzora nad obradom osobnih podataka.

1. Službenica za zaštitu podataka dužna je čuvati povjerljivost svih informacija i podataka koje sazna u obavljanju svoje dužnosti.

Obveza iz prethodnog stavka ove točke traje i nakon prestanka obavljanja dužnosti službenice za zaštitu podataka.

1. O imenovanju službenice za zaštitu podataka izvijestiti će se Agencija za zaštitu osobnih podataka u roku od mjesec dana donošenja ove Odluke.
2. Odluka stupa na snagu danom donošenja i objavljuje se na službenim Internet stranicama društva.

DIREKTOR

Valter Poropat

\_\_\_\_\_\_\_\_\_\_\_\_\_\_

Dostaviti:

1. Doris Pajković, ovdje
2. Osobni očevidnik službenice, ovdje
3. Agencija za zaštitu osobnih podataka, Zagreb, Martićeva ulica 14
4. Objava
5. Pismohrana, ovdje

